标题：902年
中国纪年
902年，唐昭宗圣穆景文孝皇帝天复二年
历史大事
李克用攻河中
朱全忠大军在关中，天复二年（902）正月，李克用遣将李嗣昭、周德威攻河中，以分全忠兵势。时李茂贞在凤翔坚守不出战，全忠有后顾之忧，二月，还军河中。李嗣昭等攻克河中所属慈（今山西吉县）、隰（今山西隰县）二州，全忠遣侄朱友宁会晋州刺史氏叔琮迎击。李嗣昭又袭取绛州（今山西新绛），汴将康怀英又夺回。氏叔琮率军断河东军归路，大破李嗣昭军，杀获万余人。朱全忠亦自河中（今山西永济）赴晋州（今山西临汾）。
朱全忠攻河东
天复二年（902）三月，汴将氏叔琮、朱友宁乘胜进攻河东将李嗣昭、周德威营。时汴军横阵十里，河东军不过数万，德威出战而败，汴军乘势长驱直入，擒李克用子李廷鸾，河东军溃散。朱全忠令叔琮、友宁乘胜攻河东，克用遣李存信以沙陀亲兵逆战，因寡不敌众退还晋阳（今山西太原）。汴军收复慈（今山西吉县）、隰（今山西隰县）、汾（今山西汾阳）三州，进围晋阳。
朱全忠兵围晋阳
天复二年（902）三月，汴军围晋阳（今山西太原），氏叔琮攻城甚急，李克用昼夜不得寝食，欲弃城北走云中，诸将劝阻乃止。晋将屡率敢死士夜入汴军营骚扰。会大疫，氏叔琮引兵还。自是李克用因兵少力疲，不敢与朱全忠争者累年，闭境养兵以待时机。
朱全忠二度入关天复二年（902）三月，朱全忠还河中，遣朱友宁将兵西击李茂贞。四月，崔胤至河中（今山西永济），请朱全忠速迎大驾，以免李茂贞劫帝幸蜀。是月，汴将康怀贞大破凤翔将李继昭。五月，朱全忠率五万精兵发河中，凤翔人闻全忠来，城外人皆迁入城。六月，全忠军于虢县（今陕西宝鸡），茂贞出兵与战，大败而还，死者万余人。全忠遣将攻拔凤州（今陕西凤县东北），并进围凤翔；七月取成（今甘肃西和西）、陇（今陕西陇县），又击败保大节度使李茂勋之援军，茂勋遁去。
大封杨行密等，令勤王
天复二年（902）三月，昭宗在凤翔（今陕西），遣使淮南，拜杨行密为东面行营都统、中书令，封吴王，使统兵讨朱全忠。又加朱瑾为平卢节度使、冯弘铎为武宁节度使、朱延寿为奉国节度使、皆为遥领，加武安节度使马殷使相，令即日起兵勤王。
回鹘遣使入贡
天复二年（902）四月辛丑，回鹘遣使入贡，兼请发兵勤王赴难。昭宗命翰林学士承旨答书许之，韩偓恐外族乘危入侵，以为不可，遂沮其议。
钱镠进封越
昭宗征兵淮浙，天复二年（902）五月，诏镇海、镇东节度使彭城郡王钱镠进封越王。
杨行密收升州
武宁节度使冯弘铎驻节升州（今江苏南京），地处宣（今安徽宣城）、扬（今江苏扬州）之间，自恃楼船之强，不事两道。天复二年（902）六月，宁国节度使田君募升州船工造战舰，弘铎举兵袭宣州，被田君击破。弘铎收余众沿江逃入海，被杨行密招抚，行密遂以李神福为升州刺史。
杨行密攻宿州，讨朱全忠
天复二年（902）六月，淮南节度使杨行密发兵讨朱全忠，军至宿州（今安徽宿县），运河航道重载不能进，都知兵马使徐温建议用小艇。会久雨，土有饥色，而小艇先至，行密由是倚重温，始与议军事。攻宿州不克，以粮运不济，引还。
韦贻范罢相谋起
时昭宗在凤翔，有君无相；宰相百官在华州，有相无君，宦官与藩帅李茂贞欲以韦贻范为宰相。先是，贻范多受人赂，许以官，既而以母丧罢相，每为债家所逼，故日遣人求宦官两中尉及李茂贞谋起复。天复二年（902）七月，诏命翰林学士韩偓起草复韦贻范宰相制，倡以居丧起复为非礼，严词拒草，宦官与李茂贞大闹朝堂，昭宗不为所动，赐诏褒赏韩偓。韦贻范复相事稍息。八月，使姚洎草制，贻范仍复相。
杭州军乱
钱镠多招孙儒淮西散卒为兵，号武勇都。天复二年（902）七月，武勇右都指挥使徐绾起兵反，左都指挥使许再思与之合，进逼杭州牙城，并引宣州田君（杨行密将）兵围杭州。钱镠遣顾全武请援于杨行密，并以子为质。行密许以女妻镠子，并召田君还。十一月，钱镠遣将破田渡江兵。十二月，田君征钱镠犒军费二十万缗，并请镠纳子为质，作为退兵条件，君允之，君即与徐绾、许再思同归宣州（今安徽宣城）。
王建并山南西道
西川节度使王建借口勤王，请假道于兴元（今陕西汉中），李茂贞所署山南西道节度使李继密拒之。天复二年（902）八月，西川将王宗播破四寨，王宗涤帅众克兴元，得兵三万，入屯汉中。李继密投降，迁居成都。继密本茂贞养子，至是，王建令其复姓名王万弘，与李茂贞绝，建诸将士侮万弘，万弘不胜忧愤，自杀死。诏以王宗涤为山南西道节度使。不久，王建忌其才勇，缢杀之。九月，李茂贞所署武定节度使李思敬以洋州（今陕西西乡）降王建。十月，西川军又攻拔兴州（今陕西略阳），建以王宗浩为兴州刺史。至是，建并有山南西道。
王建杀王宗涤
山南西道节度使王宗涤本名华洪，官邛州刺史，王建改其姓名为王宗涤，养为子。有勇略，得众心，王建深忌之。蜀人谓王建帅府门曰画红楼，“画红”与华洪音近，王宗佶等疾宗涤功，构以飞语。王建召宗涤回成都，夜饮之酒，后缢杀之，成都军民如丧亲戚，连营涕泣。王建乃以指挥使王宗贺权任兴元（今陕西汉中）留后。
李茂贞请和于朱全忠
天复二年（902）九月，朱全忠以计诱凤翔镇帅李茂贞出战。茂贞悉众袭全忠营，被击溃，杀伤殆尽。自是丧气，欲与全忠连和，不复以诏书勒全忠还镇。然全忠仍筑壕围凤翔不舍。十月，全忠表请修宫阙迎车驾。凤翔军连败，士兵夜缒城逃散。十一月，保大节度使李茂勋帅万余人救凤翔，朱全忠遣将孔勅等乘虚袭取鄜（今陕西鄜县）、坊（今陕西黄陵东南），李茂勋闻之引兵遁去。汴军每夜鸣鼓攻凤翔城，攻城者骂城上人“劫天子贼”，守城者骂城下人“夺天子贼”。冬来大雪，城中食尽，冻馁者不可胜计。市中卖人肉，斤值钱百，犬肉值五百，以犬供御膳，天子卖御衣以充用。十二月，李茂勋请降于全忠，更名周彝。于是茂贞山南州镇皆入王建，关中州镇皆入全忠，茂贞坐守孤城，乃密谋诛宦官自赎，致书朱全忠请和，全忠复书准允。
淮南始建制敕院
天复二年（902）十月，朝廷使者李俨至扬州，征杨行密兵以讨朱全忠。杨行密始建制敕院，每有封拜，辄以告俨，于紫极宫唐玄宗像前陈制书，再拜然后下，以示对李唐王朝忠心不二。
昭宗窃见翰林学士
昭宗在凤翔受到宦官的严密监视，不准按旧例召见翰林学士。天复二年（902）十一月二日，昭宗使赵国夫人趁学士院宦官二使不在之机，急召翰林学士韩偓、姚洎，窃见于土门之外，执手相泣。姚洎恐为宦官发现，劝昭宗速还，昭宗遽去。
卢光稠攻岭南
天复二年（902），虔州（今江西赣州）刺史卢光稠攻岭南，陷韶州（今广东韶关），进围潮州。清海节度使刘隐发兵击走之，进夺韶州。会西江水涨，广州馈送不继，卢光稠及其部将谭全播遂设伏大破刘隐军，隐奔还广州。
云居道膺禅师卒
天复二年（902），云居道膺禅师卒。道膺初受具于范阳延寿寺，本师令习经律，叹曰：“大丈夫岂可桎梏于经律”，乃去更受法洞山良价。说法三十年，徒众常至千五百之数。
通鉴记载
昭宗圣穆景文孝皇帝中之下天复二年（壬戌，公元九零二年） 
春，正月，癸丑，朱全忠复屯三原，又移军武功。河东将李嗣昭、周德威攻慈、隰，以分全忠兵势。 
丁卯，以给事中韦贻范为工部侍郎、同平章事。 
丙子，以给事中严龟充岐、汴和协使，赐朱全忠姓李，与李茂贞为兄弟，全忠不从。时茂贞不出战。全忠闻有河东兵，二月，戊寅朔，旋军河中。 
李嗣昭等攻慈、隰，下之，进逼晋、绛。己丑，全忠遣兄子友宁将兵会晋州刺史氏叔琮击之。李嗣昭袭取绛州，汴将康怀英复取之。嗣昭等屯蒲县。乙未，汴军十万营于蒲南，叔琮夜帅众断其归路而攻其垒，破之，杀获万馀人。己亥，全忠自河中赴之，乙巳，至晋州。 
盗发简陵。 
西川兵至利州，昭武节度使李继忠弃镇奔凤翔。王建以剑州刺史王宗伟为利州制置使。 
三月，庚戌，上与李茂贞及宰相、学士、中尉、枢密宴，酒酣，茂贞及韩全诲亡去。上问韦贻范：“朕何以巡幸至此？”对曰：“臣在外不知。”固问之，不对。上曰：“卿何得于朕前妄语云不知？”又曰：“卿既以非道取宰相，当于公事如法，若有不可，必准故事。”怒目视之，微言曰：“此贼兼须杖之二十。”顾谓韩偓曰：“此辈亦称宰相！”贻范屡以大杯献上，上不即持，贻范举杯直及上颐。 
戊午，氏叔琮、朱友宁进攻李嗣昭、周德威营。时汴军横陈十里，而河东军不过数万，深入敌境，众心汹惧。德威出战而败，密令嗣昭以后军先去，德威寻引骑兵亦退。叔琮、友宁长驱乘之，河东军惊溃，禽克用子廷鸾，兵仗辎重委弃略尽。朱全忠令叔琮、友宁乘胜遂攻河东。 
李克用闻嗣昭等败，遣李存信以亲兵逆之，至清源，遇汴军，存信走还晋阳。汴军取慈、隰、汾三州。辛酉，汴军围晋阳，营于晋祠，攻其西门。周德威、李嗣昭收馀众依西山得还。城中兵未集，叔琮攻城甚急，每行围，褒衣博带，以示闲暇。克用昼夜乘城，不得寝食。召诸将议走保云州，李嗣昭、李嗣源、周德威曰：“儿辈在此，必能固守。王勿为此谋摇人心！”李存信曰：“关东、河北皆受制于朱温，我兵寡地蹙，守此孤城，彼筑垒穿堑环之，以积久制我，我飞走无路，坐待困毙耳。今事势已急，不若且入北虏，徐图进取。”嗣昭力争之，克用不能决。刘夫人言于克用曰：“存信，北川牧羊儿耳，安知远虑！王常笑王行瑜轻去其城，死于人手，今日反效之邪！且王昔居达靼，几不自免。赖朝廷多事，乃得复归。今一足出城，则祸变不测，塞外可得至邪！”克用乃止。居数日，溃兵复集，军府浸安。克用弟克宁为忻州刺史，闻汴寇至，中涂复还晋阳，曰：“此城吾死所也，去将何之！”众心乃定。 
壬戌，朱全忠还河中，遣朱友宁将兵西击李茂贞，军于兴平、武功之间。李嗣昭、李嗣源数将敢死士夜入氏叔琮营，斩首捕虏，汴军惊扰，备御不暇。会大疫，丁卯，叔琮引兵还。嗣昭与周德威将兵追之，及石会关，叔琮留数马及旌旗于高冈之巅。嗣昭等以为有伏兵，乃引去，复取慈、隰、汾三州。自是克用不敢与全忠争者累年。 
克用以使引咨幕府曰：“不贮军食，何以聚众？不置兵甲，何以克敌？不修城池，何以扞御？利害之间，请垂议度。”掌书记李袭吉献议，略曰：“国富不在仓储，兵强不由众寡，人归有德，神固害盈。聚敛宁有盗臣，苛政有如猛虎，所以鹿台将散，周武以兴；齐库既焚，晏婴入贺。”又曰：“伏以变法不若养人，改作何如旧贯！韩建蓄财无数，首事朱温；王珂变法如麻，一朝降贼；中山城非不峻，蔡上兵非不多；前事甚明，可以为戒。且霸国无贫主，强将无弱兵。伏愿大王崇德爱人，去奢省役，设险固境，训兵务农。定乱者选武臣，制理者选文吏，钱谷有句，刑法有律。诛赏由我，则下无威福之弊；近密多正，则人无谮谤之忧。顺天时而绝欺诬，敬鬼神而禁淫祀；则不求富而国富，不求安而自安。外破元凶，内康疲俗，名高五霸，道冠八元。至于率闾阎，定间架，增曲蘖，检田畴，开国建邦，恐未为切。”克用亲军皆沙陀杂虏，喜侵暴良民，河东甚苦之。其子存勖以为言，克用曰：“此辈从吾攻战数十年，比者帑藏空虚，诸军卖马以自给。今四方诸侯皆重赏以募士，我若急之，则彼皆散去矣，吾安与同保此乎！俟天下稍平，当更清治之耳。”存勖幼警敏，有勇略，克用为朱全忠所困，封疆日蹙，忧形于色。存勖进言曰：“物不极则不返，恶不极则不亡。朱氏恃其诈力，穷凶极暴，吞灭四邻，人怨神怒。今又攻逼乘舆，窥觎神器，此其极也，殆将毙矣！吾家代袭忠贞，势穷力屈，无所愧心。大人当遵养时晦以待其衰，奈何轻为沮丧，使群下失望乎！”克用悦，即命酒奏乐而罢。刘夫人无子，克用宠姬曹氏生存勖，刘夫人待曹氏加厚。克用以是益贤之，诸姬有子，辄命夫人母之。夫人教养，悉如所生。 
上以左金吾将军李俨为江、淮宣谕使，书御衣赐杨行密，拜行密东面行营都统、中书令、吴王，以讨朱全忠。以朱瑾为平卢节度使，冯弘铎为武宁节度使，朱延寿为奉国节度使。加武安节度使马殷同平章事。?茨稀⑿鴂ā⒑邅系鹊懒⒐??楷听用都统牒承制迁补，然后表闻。俨，张浚之子也，赐姓李。 
夏，四月，丁酉，崔胤自华州诣河中，泣诉于朱全忠，恐李茂贞劫天子幸蜀，宜以时迎奉，势不可缓。全忠与之宴，胤亲执板，为全忠歌以侑酒。 
辛丑，回鹘遣使入贡，请发兵赴难，上命翰林学士承旨韩偓答书许之。乙巳，偓上言：“戎狄兽心，不可倚信。彼见国家人物华靡，而城邑荒残，甲兵雕弊，必有轻中国之心，启其贪婪。且自会昌以来，回鹘为中国所破，恐其乘危复怨。所赐可汗书，宜谕以小小寇窃，不须赴难，虚愧其意，实沮其谋。”从之。 
兵部侍郎参知机务卢光启罢为太子太保。 
杨行密遣顾全武归杭州以易秦裴，钱镠大喜，遣裴还。 
汴将康怀贞击凤翔将李继昭于莫谷，大破之。继昭，蔡州人也，本姓苻，名道昭。 
五月，庚戌，温州刺史朱褒卒，兄敖自称刺史。 
凤翔人闻朱全忠且来，皆惧，癸丑，城外居民皆迁入城。己未，全忠将精兵五万发河中，至东渭桥，遇霖雨，留旬日。 
庚午，工部侍郎、同平章事韦贻范遭母丧，宦官荐翰林学士姚洎为相。洎谋于韩偓，偓曰：“若图永久之利，则莫若未就为善；倘出上意，固无不可。且汴军旦夕合围，孤城难保，家族在东，可不虑乎！”洎乃移疾，上亦自不许。 
镇海、镇东节度使彭城王钱镠进爵越王。 
六月，丙子，以中书舍入苏检为工部侍郎、同平章事。时韦贻范在草土，荐检及姚洎于李茂贞。上既不用洎，茂贞及宦官恐上自用人，协力荐检，遂用之。 
丁丑，朱全忠军于虢县。 
武宁节度使冯弘铎介居宣、杨之间，常不自安，然自恃楼船之强，不事两道。宁国节度使田頵欲图之，募弘铎工人造战舰，工人曰：“冯公远求坚木，故其船堪久用，今此无之。”頵曰：“第为之，吾止须一用耳。”弘铎将冯晖、颜建说弘铎先击頵，弘铎从之，帅众南上，声言攻洪州，实袭宣州也。杨行密使人止之，不从。辛巳，頵帅舟师逆击于葛山，大破之。 
甲申，李茂贞大出兵，自将之，与朱全忠战于虢县之北，大败而还，死者万馀人。丙戌，全忠遣其将孔勍出散关攻凤州，拔之。丁亥，全忠进军凤翔城下。全忠朝服向城而泣，曰：“臣但欲迎车驾还宫耳，不与岐王角胜也。”遂为五寨环之。 
冯弘铎收馀众沿江将入海，杨行密恐其为后患，遣使犒军，且说之曰：“公徒众犹盛，胡为自弃沧海之外！吾府虽小，足以容公之众，使将吏各得其所，如何？”弘铎左右皆恸哭听命。弘铎至东塘，行密自乘轻舟迎之，从者十馀人，常服，不持兵，升弘铎舟，慰谕之，举军感悦。署弘铎淮南节度副使，馆给甚厚。初，弘铎遣牙将丹徒尚公乃诣行密求润州，行密不许。公乃大言曰：“公不见听，但恐不敌楼船耳。”至是，行密谓公乃曰：“颇记求润州时否？”公乃谢曰：“将吏各为其主，但恨无成耳。”行密笑曰：“尔事杨叟如冯公，无忧矣！”行密以李神福为升州刺史。 
杨行密发兵讨朱全忠，以副使李承嗣权知淮南军府事。军吏欲以巨舰运粮，都知兵马使徐温曰：“运路久不行，葭苇堙塞，请用小艇，庶几易通。”军至宿州，会久雨，重载不能进，士有饥色，而小艇先至，行密由是奇温，始与议军事。行密攻宿州，久不克，竟以粮运不继引还。 
秋，七月，孔勍取成、陇二州，士卒无斗者。至秦州，州人城守，乃自故关归。 
韦贻范之为相也，多受人赂，许以官。既而以母丧罢去，日为债家所噪。亲吏刘延美，所负尤多，故汲汲于起复，日遣人诣两中尉、枢密及李茂贞求之。甲戌，命韩偓草贻范起复制，偓曰：“吾腕可断，此制不可草！”即上疏论贻范遭忧未数月，遽令起复，实骇物听，伤国体。学士院二中使怒曰：“学士勿以死为戏！”偓以疏授之，解衣而寝，二使不得已奏之。上即命罢草，仍赐敕褒赏之。八月，乙亥朔，班定，无白麻可宣。宦官喧言韩侍郎不肯草麻，闻者大骇。茂贞入见上曰：“陛下命相而学士不肯草麻，与反何异！”上曰：“卿辈荐贻范，朕不之违，学士不草麻，朕亦不之违。况彼所陈，事理明白，若之何不从！”茂贞不悦而出，至中书，见苏检曰：“奸邪朋党，宛然如旧。”扼腕者久之。贻范犹经营不已，茂贞语人曰：“我实不知书生礼数，为贻范所误，会当于邠州安置。”贻范乃止。刘延美赴井死。 
保大节度使李茂勋将兵屯三原，救李茂贞。朱全忠遣其将康怀英、孔勍击之，茂勋遁去。茂勋，茂贞之从弟也。 
初，孙儒死，其士卒多奔浙西，钱镠爱其骁悍，以为中军，号武勇都。行军司马杜稜谏曰：“狼子野心，他日必为深患，请以土人代之。”不从。 
镠如衣锦军，命武勇右都指挥使徐绾帅众治沟洫；镇海节度副使成及闻士卒怨言，白镠请罢役，不从。丙戌，镠临飨诸将，绾谋杀镠于座，不果，称疾先出。镠怪之，丁亥，命绾将所部先还杭州。及外城，纵兵焚掠。武勇左都指挥使许再思以迎侯兵与之合，进逼牙城。镠子传瑛与三城都指挥使马绰等闭门拒之，牙将潘长击绾，绾退屯龙兴寺。镠还，及龙泉，闻变，疾驱至城北，使成及建镠旗喜与绾战，镠微服乘小舟夜抵牙城东北隅，逾城而入。直更卒凭鼓而寐，镠亲斩之，城中始知镠至。武安都指挥使杜建徽自新城入援，徐绾聚木将焚北门，建徽悉焚之。建徽，稜之子也。湖州刺史高彦闻难，遣其子渭将兵入援，至灵隐山，绾伏兵击杀之。初，镠筑杭州罗城，谓僚佐曰：“十步一楼，可以为固矣。”掌书记馀杭罗隐曰：“楼不若皆内向。”至是人以隐言为验。 
庚戌，李茂贞出兵夜袭奉天，虏汴将倪章、邵棠以归。乙未，茂贞大出兵，与朱全忠战，不胜，暮归，汴兵追之，几入西门。 
己亥，再起复前户部侍郎、同平章事韦贻范，使姚洎草制。贻范不让，即表谢，明日，视事。 
西川兵请假道于兴元，山南西道节度使李继密遣兵戍三泉以拒之。辛丑，西川前锋将王宗播攻之，不克，退保山寨。亲吏柳修业谓宗播曰：“公举族归人，不为之死战，何以自保？”宗播令其众曰：“吾与汝曹决战取功名；不尔，死于此！”遂破金牛、黑水、西县、褒城四寨。军校秦承厚攻西县，矢贯左目，达于右目，镞不出。王建自舐其创，脓溃镞出。王宗播攻马盘寨，继密战败，奔还汉中。西川军乘胜至城下，王宗涤帅众先登，遂克之，继密请降，迁于成都。得兵三万，骑五千，宗涤入屯汉中。王建曰：“继密残贼三辅，以其降，不忍杀。”复其姓名曰王万弘，不时召见诸将陵易之。万弘终日纵酒，俳优辈亦加戏诮。万弘不胜忧愤，醉投池水而卒。 
诏以王宗涤为山南西道节度使。宗涤有勇略，得众心，王建忌之。建作府门，绘以朱丹，蜀人谓之“画红楼”，建以宗涤姓名应之，王宗佶等疾其功，复构以飞语。建召宗涤至成都，诘责之，宗涤曰：“三蜀略平，大王听谗，杀功臣可矣。”建命亲随马军都指挥使唐道袭夜饮之酒，缢杀之，成都为之罢市，连营涕泣，如丧亲戚。建以指挥使王宗贺权兴元留后。道袭，阆州人也，始以舞童事建，后浸预谋画。 
九月，乙巳，朱全忠以久雨，士卒病，召诸将议引兵归河中，亲从指挥使高季昌、左开道指挥使刘知俊曰：“天下英雄，窥此举一岁矣。今茂贞已困，奈何舍之去！”全忠患李茂贞坚壁不出，季昌请以谲计诱致之。募有能入城为谍者，骑士马景请行，曰：“此行必死，愿大王录其妻子。”全忠恻然止之，景不可。时全忠遣朱友伦发兵于大梁，明日将至，当出兵迓之。景请因此时给骏马杂众骑而出，全忠从之，命诸军皆秣马饱士。丁未旦，偃旗帜潜伏，无得妄出，营中寂如无人。景与众骑皆出，忽跃马西去，诈为逃亡，入城告茂贞曰：“全忠举军遁矣，独留伤病者近万人守营，今夕亦去矣，请速击之！”于是茂贞开门，悉众攻全忠营，全忠鼓于中军，百营俱出，纵兵击之，又遣数百骑据其城门，凤翔军进退失据，自蹈藉，杀伤殆尽。茂贞自是丧气，始议与全忠连和，奉车驾还京，不复以诏书勒全忠还镇矣。全忠表季昌为宋州团练使。季昌，硖石人，本朱友恭之仆夫也。 
戊申，武定节度使李思敬以洋州降王建。 
辛亥，李茂贞尽出骑兵于邻州就刍粮。壬子，朱全忠穿蚰蜒壕围凤翔，设大铺、铃架以绝内外。 
癸亥，以茂贞为凤翔、静难、武定、昭武四镇节度使。 
或劝钱镠渡江东保越州，以避徐、许之难。杜建微按剑叱之曰：“事或不济，同死于此，岂可复东度乎！”镠恐徐绾等据越州，遣大将顾全武将兵戍之。全武曰：“越州不足往，不若之广陵。镠曰：“何故？”对曰：“闻绾等谋诏田頵，田頵至，淮南助之，不可敌也。”建徽曰：“孙儒之难，王尝有德于杨公，今往告之，宜有以相报。”镠命全武告急于杨行密，全武曰：“徒往无益，请得王子为质。”镠命其子传璙微服为全武仆，与偕之广陵，且求婚于行密。过润州，团练使安仁义爱傅璙清丽，将以十仆易之。全武夜半赂阍者逃去。 
绾等果召田頵，頵引兵赴之，先遣亲吏何饶谓镠曰：“请大王东如越州，空府廨以相待，无为杀士卒！”镠报曰：“军中叛乱，何方无之！公为节帅，乃助贼为逆。战则亟战，又何大言！”頵筑垒绝往来之道。镠患之，募能夺其地者赏以州。衢州制置使陈璋将卒三百出城奋击，遂夺其地，镠即以为衢州刺史。顾全武至广陵，说杨行密曰：“使田頵得志，必为王患。王召頵还，钱王请以子传??为质，且求婚。”行密许之，以女妻傅璙。 
冬，十月，李俨至杨州，杨行密始建制敕院，每有封拜，辄以告俨，于紫极宫玄宗像前陈制书，再拜然后下。 
王建攻拔兴州，以军使王宗浩为兴州刺史。 
戊寅夜，李茂贞假子彦询帅三团步兵奔于汴军。己卯，李彦韬继之。 
庚辰，朱全忠遣幕僚司马邺奉表入城。甲申，又遣使献熊白，自是献食物、缯帛相继。上皆先以示李茂贞，使启视之，茂贞亦不敢启。丙戌，复遣使请与茂贞议连和，民出城樵采者皆不抄掠。丁亥，全忠表请修宫阙及迎车驾。己丑，遣国子司业薛昌祚、内使王延缋赍诏赐全忠。癸巳，茂贞复出兵击汴军城西寨，败还。全忠以绛袍衣降者，使招呼城中人，凤翔军夜缒去，及因樵采去不返者甚众。是后茂贞或遣兵出击汴军，多不为用，散还。茂贞疑上与全忠有密约，壬寅，更于御院北垣外增兵防卫。 
十一月，癸卯朔，保大节度使李茂勋帅其众万馀人救凤翔，屯于城北阪上，与城中举烽相应。 
甲辰，上使赵国夫人诇学士院二使皆不在，亟召韩偓、姚洎，窃见之于土门外，执手相泣。洎请上速还，恐为它人所见，上遽去。 
朱全忠遣其将孔勍、李晖将兵乘虚袭鄜、坊。壬子，拔坊州。甲寅，大雪，汴军冒之夕进，五鼓，抵庸阝州城下。鄜人不为备，汴军入城，城中兵尚八千人，格斗至午，鄜人始败，擒留守李继璙。就抚存李茂勋及将士之家，按堵无扰，命李晖权知军府事。茂勋闻之，引兵遁去。汴军每夜鸣鼓角，城中地如动。攻城者诟城上人云“劫天子贼”，乘城者诟城下人云“夺天子贼”。是冬，大雪，城中食尽，冻馁死者不可胜计，或卧未死，肉已为人所C061。市中卖人肉斤直钱百，犬肉值五百。茂贞储偫亦竭，以犬彘供御膳。上鬻御衣及小皇子衣于市以充用，削渍松梯以饲御马。 
丙子，户部侍郎、同平章事韦贻范薨。 
癸亥，朱全忠遣人薙城外草以困城中。甲子，李茂贞增兵守宫门，诸宦官自度不免，互相尤怨。 
苏检数为韩偓经营入相，言于茂贞及中尉、枢密，且遣亲吏告偓，偓怒曰：“公与韦公自贬所召归，旬月致位宰相，讫不能有所为。今朝夕不济，乃欲以此相污邪！”田頵急攻杭州，仍具舟将自西陵渡江。钱镠遣其将盛造、朱郁拒破之。 
十二月，李茂勋遣使请降于朱全忠，更名周彝。于是茂贞山南州镇皆入王建，关中州镇皆入全忠，坐守孤城。乃密谋诛宦官以自赎，遗全忠书曰：“祸乱之兴，皆由全诲。仆迎驾至此，以备他盗。公既志匡社稷，请公迎扈还宫，仆以弊甲雕兵，从公陈力。”全忠复书曰：“仆举兵至此，正以乘舆播迁；公能协力，固所愿也。” 
杨行密使人召田頵曰：“不还，吾且使人代镇宣州。”庚辰，頵将还，征犒军钱二十万缗于钱镠，且求镠子为质，将妻以女。镠谓诸子：“孰能为田氏婿者？”莫对。镠欲遣幼子传球，传球不可。镠怒，将杀之。次子传瓘请行，吴夫人泣曰：“奈何置儿虎口！”传镠曰：“纾国家之难，安敢爱身！”再拜而出，镠泣送之。传瓘从数人缒北门而下。頵与徐绾、许再思同归宣州。镠夺传球内牙兵印。 
越州客军指挥使张洪以徐绾之党自疑，帅步兵三百奔衢州，刺史陈璋纳之。温州将丁章逐刺史朱敖，敖奔福州。章据温州，田頵遣使招之，道出衢州。陈璋听其往还，钱镠由是恨璋。 
丁酉，上召李茂贞、苏检、李继诲、李彦弼、李继岌、李继远、李继忠食，议与朱全忠和，上曰：“十六宅诸王以下，冻馁死者日有数人。在内诸王及公主、妃嫔，一日食粥，一日食汤饼，今亦竭矣。卿等意如何？”皆不对。上曰：“速当和解耳！” 
凤翔兵十馀人遮韩全诲于左银台门，喧骂曰：“阖境涂炭，阖城馁死，正为军容辈数人耳！”全诲叩头诉于茂贞，茂贞曰：“卒辈何知！”命酌酒两杯，对饮而罢。又诉于上，上亦谕解之。李继昭谓全诲曰：“昔杨军容破杨守亮一族，今军容亦破继昭一族邪！”慢骂之，遂出降于全忠，复姓苻，名道昭。 
是岁，虔州刺史卢光稠攻岭南，陷韶州，使其子延昌守之，进围潮州。清海留后刘隐发兵击走之，乘胜进攻韶州。隐弟陟以为延昌右虔州之援，未可遽取。隐下从，逐围韶州。会江涨，馈运不继，光稠自虔州引兵救之。其将谭全播伏精兵万人于山谷，以羸弱挑战，大破隐于城南，隐奔还。全播悉以功让诸将，光稠益贤之。 
岳州刺史邓进思卒，弟进忠自称刺史。